ร้านอาหารริมน้ำ มีลานจอดรถอยู่ห่างไปสัก 50 เมตร เสียค่าจอดรถคันละ 30 บาท แล้วต้องเดินเข้าไปที่ร้าน ทางเข้าเล็กๆ แคบๆ แต่ข้างในกว้างขวาง เรื่องวิวคือดีงาม นั่งสบายๆ ดูพระอาทิตย์ตก

คิดว่าวิวดีงามแล้วใช่มั้ยคะ ผิดค่ะ!!!
ดีงามกว่าวิวคืออาหาร!!!
เคยไปสามสี่ครั้ง สั่งอะไรก็อร่อย 555+ แต่ที่เด็ดจนต้องสั่งซ้ำคือออ

- เห็ดทอด : เห็ดออรินจิชุบแป้งทอด กินตอนร้อนๆ กรอบอร่อยมาก มากับน้ำจิ้มบ๊วยหวานๆ เด็กๆ น่าจะชอบ (เราเป็นคนชอบกินเห็ดค่ะ ถ้าใครเฉยๆ หรือไม่ชอบก็อาจจะคิดไม่เหมือนกันเนอะ)

- ยำไก่ทอด : ยำรสชาติจัดกับไก่ทอดเป็นชิ้นๆ แซ่บจริงอะไรจริงค่ะ

- ต้มยำทะเล : เราขอยกให้เป็นต้มยำในตำนาน ดีงามกว่าทุกสิ่ง!! เราตั้งชื่อว่าเป็น "ต้มยำประหลาดใจ" คือน้ำต้มยำก็รสชาติดีอยู่แล้วค่ะ เครื่องก็แน่นมาก ทั้งกุ้ง หอย ปลา ปลาหมึก เห็ด แต่ที่มาของชื่อต้มยำประหลาดใจนี้ก็คือ เรากินทุกอย่างจนแน่ใจว่ามันหมดแล้วแน่ๆ แต่พอเอาช้อนลงไปตักขึ้นมา เอ้า!! ยังเจอปลาหมึกอยู่นี่!! ก็เลยกวาดอีกรอบ คิดว่าทีนี้หมดชัวร์ เอ้า!! หอยแมลงภู่มาไง!! เอ้าทีนี้แฟนมาช่วยกวาด เอ้า!!! นี่มันหอยลายนิ!!! มาช่วยกันกวาดใหม่อีก เอ้า!!! ทำไมยังมีกุ้งอีกสองตัว?!!

คือเราบอกเลยว่า ถ้าไม่เกรงใจทางร้าน ก็อยากจะขอยืมตะแกรงมาเทแล้วค่ะ กินไปงงไป ทำไมเครื่องมันโผล่มามากมาย ยิ่งกินยิ่งโผล่ ไม่เคยกินต้มยำที่ไหนเครื่องแน่นเท่านี้มาก่อน ยอมใจเลยค่ะ

ในส่วนของของหวาน เราชอบปังเย็นค่ะ (วันที่ไปคือ น้ำแข็งไม่เป็นทรงภูเขาค่ะ แต่เป็นทรงแบบบบบ..... 55555+) อาจจะเป็นแค่วันนั้นรึเปล่าไม่รู้ แต่ก็อร่อยค่ะ ^^

สรุปรวมๆ แล้ว ดีงามที่สุดค่ะ วิวสวย อาหารอร่อย ราคาไม่แรงด้วย ไม่ควรพลาดด้วยประการทั้งปวงงงง ^_^